ഓരോ ദിവസവും നീ എന്നെ പ്രചോദിപ്പിക്കുന്നു: ഒടുവില് ആ ചിത്രം പുറത്തുവിട്ട് മേഗന് | Meghan Markle shares unseen picture of Archie's christening\nമാമോദീസയുടെ ചിത്രങ്ങള് ഒന്നും തന്നെ പുറത്തു വിട്ടിരുന്നുമില്ല. ഇപ്പോള് ആര്‍ച്ചിയുടെ മാമോദീസ ചിത്രങ്ങള് പുറത്തുവിട്ടിരിക്കുകയാണ് മേഗന്.\nബെക്കിങ്ഹാം കൊട്ടാരത്തിലെ മറ്റ് അംഗങ്ങളില് നിന്ന് വ്യത്യസ്തമായി വളരെയധികം സ്വകാര്യത ആഗ്രഹിക്കുന്നവരാണ് ഹാരി രാജകുമാരനും മേഗന് മാര്‍ക്കിളും. ഇരുവരുടെയും മകന് ആര്‍ച്ചിയുടെ ജനനവും മാമോദീസയുമൊക്കെ വളരെ രഹസ്യമായിട്ടായിരുന്നു നടത്തിയത്. മാമോദീസയുടെ ചിത്രങ്ങള് ഒന്നും തന്നെ പുറത്തു വിട്ടിരുന്നുമില്ല. ഇപ്പോള് ആര്‍ച്ചിയുടെ മാമോദീസ ചിത്രങ്ങള് പുറത്തുവിട്ടിരിക്കുകയാണ് മേഗന്.\nഹാരി രാജകുമാരന്റെ 35-ാം പിറന്നാള് ദിനത്തിലാണ് ആര്‍ച്ചിയുടെ അത്ഭുതപ്പെടുത്തുന്ന പിതാവ് എന്ന കുറിപ്പോടെ മേഗന് മൂന്നുപേരും ഒന്നിച്ചുള്ള ചിത്രം പങ്കുവച്ചത്. എന്റെ പ്രചോദനം, ആര്‍ച്ചിയുടെ ആത്ഭുതപ്പെടുത്തുന്ന പിതാവ്, ഓരോ ദിവസവും അത്രയധികം ആഴത്തിലാണ് നീ എനിക്ക് കരുതലേകുന്നത് എന്നായിരുന്നു മേഗന് ചിത്രത്തിനൊപ്പം കുറിച്ചത്.\nഇതിനൊപ്പം ഹാരിയുടെ ജീവിതത്തിലെ മനോഹര നിമിഷങ്ങള് ചേര്‍ത്ത് ഒറ്റ ഫ്രെയ്മിലാക്കിയാണ് മേഗന് ചിത്രം പങ്കുവച്ചത്. ജൂലൈ ആറിനു നടന്ന ആര്‍ച്ചിയുടെ മാമോദീസയ്ക്ക് മൂവരും ഒന്നിച്ചു നില്‍ക്കുന്ന ചിത്രവും ഡയാന രാജകുമാരി ഹാരി രാജകുമാരനെ എടുത്തു കൊണ്ട് നില്‍ക്കുന്ന ചിത്രവും ഇതില് ഉണ്ടായിരുന്നു. മേഗന്റെ ട്വീറ്റിന് പത്തുമിനിറ്റിനുള്ളില് അരലക്ഷത്തിലധികം ലൈക്കുകള് ലഭിച്ചു. നിരവധിയാളുകളാണ് മേഗന് പങ്കുവച്ച ചിത്രത്തിനു താഴെ ആശംസകളുമായി എത്തിയത്.\nContent Highlights: Meghan Markle shares unseen picture of Archie's christening


പുതിയ കാര്, സെക്കന്‍റുകള്‍ക്കുള്ളില് അപകടം: വൈറലായി വീഡിയോകള്\nആദ്യം പ്രചരിച്ച വീഡിയോ ഒരു ഫോക്സ്‍വാഗന് അപകടത്തില്‍പ്പെടുന്നതാണ്. വെറും 10 സെക്കന്‍റിനുള്ളില് അത് തലകീഴായി മറിയുകയായിരുന്നു. രണ്ടാമത്തെ വീഡിയോയിലുള്ളത് കിയയുടെ പുത്തന് കാര്‍ണിവലാണ്\n22 Jun, 2020 at 07:25 AM\nഒരു കാറ് സ്വന്തമാക്കാന് ആഗ്രഹിക്കാത്ത ആരാണുള്ളത്.. ലോക്ഡൌണ് മൂലമുണ്ടായ യാത്ര ബുദ്ധിമുട്ടുകളില് പ്രത്യേകിച്ചും അങ്ങനെ ആഗ്രഹിക്കാത്ത ആരുമുണ്ടാകില്ല.. വാഹന ലോണുകള് തരാന് ബാങ്കുകള് മത്സരിക്കുമ്പോള്, ഒരു കാറ് സ്വന്തമാക്കുക എന്നത് ഇന്നത്തെ കാലത്ത് അത്ര ബുദ്ധിമുട്ടുണ്ടാക്കുന്ന കാര്യമല്ല താനും. അങ്ങനെ അത്രയേറെ സ്വപ്നം കണ്ട്, ആഗ്രഹിച്ച് സ്വന്തമാക്കിയ കാറിന്‍റെ ഡ്രൈവിംഗ് സീറ്റിലിരിക്കുന്ന നിമിഷം എന്താവും ഒരാളുടെ മനസ്സില് എന്ന് പറഞ്ഞറിയിക്കാനാവില്ല. സന്തോഷം കൂടുമ്പോള് ശ്രദ്ധ വിട്ടുപോകരുത് എന്നതിന് തെളിവായിരിക്കുകയാണ് ഈ അടുത്തിടെ നടന്ന രണ്ട് അപകടങ്ങള്.\nആദ്യത്തെ അപകടം നടന്നിരിക്കുന്നത് ട്രിച്ചിയിലാണ്, തമിഴ്‍നാട്ടില്. ആ കാര് അപകടത്തില്‍പ്പെട്ടതാകട്ടെ കാര് വാങ്ങി വെറും 10 സെക്കന്റിനുള്ളിലാണ്. ഫോക്സ്‍വാഗന്റെ ട്രിച്ചിയിലെ ഒരു ഷോറൂമില് നിന്നാണ് വെള്ള നിറത്തിലുള്ള ഒരു പോളോ കാർ ഒരു വ്യക്തി വാങ്ങിയത്. കയ്യടികളുടെ ആരവത്തോടെ മുന്നോട്ടു പോകുന്ന വാഹനത്തിന്റെ നിയന്ത്രണം പക്ഷേ ഷോറൂമിന്റെ അതിർത്തി കടക്കുന്നതിന് മുമ്പുതന്നെ നഷ്ടമായി. അവിടെ പാര്‍ക്ക് ചെയ്തിരുന്ന മറ്റൊരു കാറിൽ ചെന്നിടിച്ച ശേഷം എതിർദിശയിലേക്ക് നീങ്ങിയ കാർ മതിലിൽ ചെന്നിടിച്ച് ഷോറൂമിന്റെ ഗേറ്റിന് സമീപം തലകീഴായി മറിയുകയായിരുന്നു.\nഇതെല്ലാം സംഭവിച്ചതോ വെറും 10 സെക്കന്‍റിനുള്ളിലാണെന്ന് വീഡിയോയില് വ്യക്തമാണ്. ആരാണ് കാർ ഓടിച്ച വ്യക്തി എന്ന് വ്യക്തമല്ല. തലകീഴായി മറിഞ്ഞു എങ്കിലും കാറിനകത്തുള്ളവർക്ക് പരിക്കേറ്റിട്ടില്ല എന്നാണ് റിപ്പോർട്ടുകൾ.\nഇതിന് പിന്നാലെയാണ് കിയയുടെ പുത്തന് കാര്‍ണിവല് സമാനമായ അപകടത്തില്‍പ്പെടുന്ന ഞെട്ടിക്കുന്ന മറ്റൊരു വീഡിയോ ഇപ്പോള് സോഷ്യല് മീഡിയയില് പ്രചരിക്കുന്നത്. ഡെലിവറി കഴിഞ്ഞ് മുന്നോട്ട് എടുത്ത കാര് ഉടനെ തന്നെ തൊട്ടുമുന്നിലെ മതിലില് പോയി ഇടിക്കുന്നതിന്‍റെ ദൃശ്യങ്ങളാണ് ഇത്. ഇടിയുടെ ആഘാതം കനത്തതായിരുന്നുവെന്ന് അതിന് ശേഷമുള്ള കാറിന്‍റെ രൂപത്തില്‍നിന്ന് തെളിയുന്നുണ്ട്. പതിയെ സ്റ്റാര്‍ട്ട് ചെയ്ത് വലതുഭാഗത്തേക്ക് തിരിച്ചെടുക്കേണ്ടതിന് പകരം, കാറ് കയ്യില് കിട്ടിയ ആവേശത്തില് ഉടമ ആക്സിലേറ്ററില് കാല് വെച്ചതാകണം അപകടത്തിന് കാരണമായതെന്നാണ് വീഡിയോയില് നിന്ന് വ്യക്തമാകുന്നത്. ഇടിയുടെ ആഘാതത്തില് കാറിന് മുന്നിലെ രണ്ട് എയർബാഗുകളും തുറന്നുപോയി. വാഹനത്തിന് മുന്നില് നിന്ന് ഫോട്ടോ എടുക്കുകയായിരുന്ന ആള് തലനാരിഴക്കാണ് രക്ഷപ്പെട്ടത്. ഈ സംഭവം നടന്നത് എവിടെയാണ് ഇതുവരെ വ്യക്തമല്ല.\nVW PoloKia Carnival


complaint-against-ksrtc-driver-and-viral-fb-post | കരകയറുന്ന കെഎസ്ആർടിസി കരകയറ്റാതെ ജീവനക്കാർ..! ബസ് നിർത്തി കൂട്ടുകാരോട് പല തവണ കുശലം പറച്ചിൽ; ഗതികെട്ട് ചോദ്യം ചെയ്ത യുവാവിനെ ക്രൂരമായി മർദ്ദിച്ചു; കെഎസ്ആർടിസി ഡ്രൈവർക്കെതിരെ യാത്രക്കാരുടെ പരാതി; 'ഇന്ന് രാവിലെ കെ.എസ്.ആർ.ടി.സിയുടെ യൂണിയനുകളിൽപെട്ട മഹാന്മാർ പരാതി പിൻവലിക്കണമെന്നാവശ്യപ്പെട്ട് നിരന്തരം മൊബൈലിൽ വിളി തുടങ്ങിയിട്ടുണ്ട്; വൈറലായി യാത്രക്കാരന്റെ ഫെയ്സ് ബുക്ക് പോസ്റ്റ് - MarunadanMalayalee.com\nDecember 25, 201804:11 PM IST Permalink\nപാലാ: കൂട്ട പിരിച്ചുവിടലും സർവീസുകൾ വെട്ടിച്ചുരുക്കിയും പ്രതിസന്ധികളിൽ തട്ടിമുന്നോട്ട് നിങ്ങുമ്പോഴും കെഎസ്ആർടിസിയെ രക്ഷപ്പെടാൻ സമ്മതിക്കില്ല എന്ന വാശിയിൽ ഉറച്ചു നിൽക്കുകയാണ് ചില ജീവനക്കാർ. ദുരിതക്കിടക്കയിൽ ശ്വാസം മുട്ടുമ്പോഴും യാത്രക്കാരന് നേർക്ക് കെഎസ്ആർടിസി ഡ്രൈവറുടെ അതിക്രമം. എറണാകുളം- പാലാ റൂട്ടിൽ ഓടുന്ന ആർഎസ്എ 869-ാം നമ്പർ ബസിന്റെ ഡ്രൈവർക്കെതിരെയാണ് പരാതി ഉയർന്നിരിക്കുന്നത്. പരാതി നൽകിയ യുവാവ് പരാതി ഉൾപ്പടെ ഫെയ്‌സ് ബുക്കിൽ പോസ്റ്റ് ചെയ്തതോടെയാണ് സംഭവം പുറം ലോകം അറിയുന്നത്.\nഇന്നലെയാണ് പരാതിക്ക് ആസ്പദമായ സംഭവം നടന്നത്. എറണാകുളത്ത് നിന്ന് പാലായിലേക്ക് പുറപ്പെട്ട കെഎസ്ആർടിസി ബസിന്റെ ഡ്രൈവർ തലയോലപ്പറമ്പിന് അടുത്തെത്തിയപ്പോൾ വണ്ടി നിർത്തി കൂട്ടുകാരോട് കുശലം പറഞ്ഞതാണ് സംഭവങ്ങളുടെ ആരംഭം. ഇത് പലപ്പോഴി ആവർത്തിച്ചപ്പോൾ ബസിലെ യാത്രക്കാർ ഇത് ചോദ്യം ചെയ്തു.\nബസിന്റെ മുൻസീറ്റിൽ ഇരുന്ന ഒരാൾ ഉച്ചത്തിൽ തന്നെ ബസ് എടുക്കാൻ ആവശ്യപ്പെട്ടതോടെയാണ് ഡ്രൈവർ ബസ് എടുക്കാൻ തയാറായത്. പിന്നീട് ഏറ്റുമാനൂരിൽ ബസ് എടുക്കാൻ ആവശ്യപ്പെട്ട യാത്രക്കാരൻ ഇറങ്ങിയപ്പോൾ ഡ്രൈവർ ഇദ്ദേഹത്തെ ഇറങ്ങി വന്ന് മർദിക്കുകയായിരുന്നുവെന്ന് പരാതിയിൽ പറയുന്നു.\nഅപ്പോൾ ബസിലുണ്ടായിരുന്ന ബാലു മഹേന്ദ്ര എന്ന യുവാവാണ് പാലാ സ്റ്റേഷൻ മാസ്റ്റർക്ക് പരാതി നൽകിയത്. മർദിച്ച ശേഷം സൗകര്യമുള്ളവൾ ബസിൽ യാത്ര ചെയ്താൻ മതിയെന്നും അല്ലാത്തവർ ഇവിടെ ഇറങ്ങിക്കോണം എന്ന് ഭീഷണി മുഴക്കിയ ശേഷവുമാണ് ഡ്രൈവർ ബസ് എടുത്തതെന്നും പരാതിയിൽ വ്യക്തമാക്കുന്നു.\nഈ സംഭവങ്ങൾ വിശദീകരിച്ച് ബാലു മഹേന്ദ്ര ഫേസ്‌ബുക്കിൽ കുറിപ്പിട്ടതോടെ കെഎസ്ആർസി ഡ്രൈവറുടെ അതിക്രമത്തിനെതരെ സാമൂഹ്യ മാധ്യമങ്ങളിൽ വിമർശനങ്ങൾ ഉയരുന്നുണ്ട്.മർദനത്തിന്റെ വീഡിയോ കിട്ടാനായി ഏറ്റുമാനൂരിലെ കടക്കാരോട് സിസിടിവി ദൃശ്യങ്ങൾ ചോദിച്ചിട്ടുണ്ടെന്നും പരാതിയിൽ ഉറച്ച് നിൽക്കാനാണ് തീരുമാനമെന്നും ബാലു ഫേസ്‌ബുക്ക് പോസ്റ്റിൽ വ്യക്തമാക്കുന്നു. ഡ്രൈവർക്കെതിരെ പരാതി ലഭിച്ചിട്ടുണ്ടെന്നും ഉടൻ നടപടി സ്വീകരിക്കുമെന്നും പാലാ സ്റ്റേഷൻ മാസ്റ്റർ പറഞ്ഞു.\nകെ.എസ്.ആർ.ടി.സി രക്ഷപ്പെടുത്താൻ തച്ചങ്കരി കിടന്ന് എന്ത് പുലികളി നടത്തിയാലും ആ സ്ഥാപനം രക്ഷപെടില്ല.. ആദ്യം ജീവനക്കാരുടെ മനോഭാവം മാറണം. കെ.എസ്.ആർ.ടി.സി ബസുകളിൽ യാത്ര ചെയ്യുന്ന ഒരോയാത്രികനുമാണ് ജീവനക്കാർക്ക് അരിവാങ്ങാനുള്ള കാശ് നൽകുന്നത്. അതിനാൽ യാത്രക്കാരൻ തന്നെയാണ് കെ.എസ്.ആർ.ടി.സിയിലെ രാജാവ്..\nഇതു ഇപ്പോൾ പറയുന്നത് ഇന്നലെ ഉണ്ടായ ഒരു സംഭവത്തിന്റെ അടിസ്ഥാനത്തിലാണ്. ക്രിസ്മസിന്റെ തലേന്നായ ഇന്നലെ ഞാൻ വൈകിട്ട് ആറുമണിക്ക് ഡ്യൂട്ടി കഴിഞ്ഞ് ഓടിയെത്തിയാണ് കലൂരിൽ നിന്ന് പ്രൈവറ്റ് ബസിൽ വൈറ്റില ഹബിൽ എത്തുന്നത്. കൊച്ചിയിലെ ട്രാഫിക്ക് ബ്ലോക്കിൽ കുരുങ്ങി മണിക്കൂറുകൾ വൈകിയാണ് ബസ് ഹബ്ബിലെത്തിയത്.. ഈ സമയം പാലായിലേക്കുള്ള പതിവ് ബസുകളെല്ലാം പോയിരുന്നു. ചില ബസുകൾ ജീവനക്കാരുടെ കുറവ് മൂലം റദ്ദാക്കിയെന്നും കെ.എസ്.ആർ.ടി.സി അറിയിച്ചു.\nതുടർന്ന് കോട്ടയം ബസിൽ കയറാൻ ശ്രമിക്കുമ്പോഴാണ് രാത്രി 7.50ന് പാലാ ഡിപ്പോയിലെ ആർ.എസ്.എ 869 -ാം നമ്പർ ബസ് ഹബ്ബിൽ എത്തുന്നത്. തൃപ്പൂണിത്തറ, തലയോലപ്പറമ്പ്, കടുത്തുരുത്തി, ഏറ്റുമാനൂർ, കിടങ്ങൂർ വഴി പാലായിലേക്ക് പോകുന്ന ഫാസ്റ്റ് പാസഞ്ചർ ബസായിരുന്നു ഇത്.. വൈറ്റിലയിൽ നിരവധി യാത്രക്കാർ ബസിൽ കയറി.. എനിക്ക് ഇരിക്കാനുള്ള സീറ്റും കിട്ടി.. ടിക്കറ്റ് എടുത്ത് തൃപ്പൂണിത്തറ കഴിഞ്ഞപ്പോൾ തന്നെ ഉറങ്ങിപ്പോയിരുന്നു... തുടർന്ന് ഒരു ബഹളം കേട്ടാണ് ഏഴുന്നേറ്റത്.. അന്നേരം ബസ് തലയോലപ്പറമ്പിന് സമീപമുള്ള റോഡ് അരുകിൽ നിർത്തിയിട്ട് ഡ്രൈവർ കൂട്ടുകാരോട് കുശലം പറയുകയാണ്..\nമിനിട്ടുകൾ കഴിഞ്ഞതോടെ യാത്രക്കാർ ഈ സംഭവം ചോദ്യം ചെയ്തു. എല്ലാവർക്കും വീട്ടിൽ പോകണം.. പലരും പാലായിൽ നിന്നുള്ള കണക്ട് ബസുകളിൽ കയറികൂടാനാണ് ഫാസ്റ്റ്ബസിൽ ടിക്കറ്റ് എടുത്ത് കയറിയത്.. ഇത് ഇക്കാര്യം ബസിലുണ്ടായിരുന്ന വനിത കണ്ടക്ടറോട് പറഞ്ഞെങ്കിലും അവർ കൈമലർത്തി.. തുടർന്ന് ബസിന്റെ മുൻപിലിരുന്ന ഒരാൾ ഡ്രൈവറോട് ബസ് എടുക്കാൻ ഉച്ചത്തിൽ തന്നെ ആവശ്യപ്പെട്ടു.. ബസിലുള്ള യാത്രക്കാരെ എല്ലാവരെയും പള്ള് വിളിച്ച് ഡ്രൈവർ ബസ് എടുത്തു.\nവീണ്ടും ബസിൽ കിടന്ന് ഉറങ്ങി, ഏറ്റുമാനൂർ മഹാദേവ ക്ഷേത്രത്തിന്റെ മുന്നിൽ എത്തിയപ്പോൾ വീണ്ടും ബഹളമായി.. ഡ്രൈവറെ ചോദ്യം ചെയ്ത ആൾ ആ സ്റ്റോപ്പിൽ ഇറങ്ങിയപ്പോൾ ഡ്രൈവർ ഇറങ്ങി ചെന്ന് അയാളെ ക്രൂരമായി മർദ്ദിച്ചു.. എല്ലാവരുടെയും മുന്നിൽ കിടന്ന് അടിവാങ്ങിയതുകൊണ്ടുള്ള അപമാനം കൊണ്ടാണോ എന്ന് അറിയില്ല അയാൾ കരഞ്ഞ് കൊണ്ട് അവിടെ നിന്ന് ഓടി രക്ഷപ്പെട്ടു. തുടർന്ന് സൗകര്യമുള്ളവൾ ബസിൽ യാത്ര ചെയ്താൻ മതിയെന്നും അല്ലാത്തവർ ഇവിടെ ഇറങ്ങിക്കോണം എന്ന തിട്ടൂരവും പുറപ്പെടുവിച്ച് ഡ്രൈവർ ബസ് എടുത്ത്. എന്നാൽ, ഞാൻ അടക്കമുള്ള ചിലർ ഡ്രൈവറുടെ ഈ തോന്ന്യവാസം ചോദ്യം ചെയ്തു. ബസിൽ ബഹളമായി.. ഇതോടെ ബസിൽ ഇരുന്ന സ്ത്രീകളും കുട്ടികളും പറഞ്ഞു പ്രശ്നമുണ്ടാക്കരുത്, അവർ എല്ലാം പാലായിലെത്തി മറ്റുമ ബസുകളിൽ കയറിപോകാൻ ഇരിക്കുന്നതാണെന്ന്. എന്തെങ്കിലും കാരണത്താൽ ഈ ബസ് താമസിച്ചാൽ ഞങ്ങൾക്ക് വീടുകളിൽ ചെന്നെത്താൻ കഴിയില്ലെന്നും.\nഇതോടെയാണ് പ്രതിഷേധം അവസാനിപ്പിച്ചത്.. ഇതിനിടെ തന്നെ കെ.എസ്.ആർ.ടി.സിയുടെ തിരുവനന്തപുരത്തെ കൺട്രോൾ റൂമിലും കോർപറേഷൻ സി.എം.ഡി ടോമിൻ ജെ. തച്ചങ്കരിയുടെ ഓഫീസിലും വിളിച്ച് പരാതി അറിയിച്ചു. തുടർന്ന് ഇവരുടെ നിർദ്ദേശ പ്രകാരം പാലാ ഡിപ്പോയിൽ ബസ് എത്തിയപ്പോൾ സ്റ്റേഷൻ മാസ്റ്ററുടെ അടുത്ത് എത്തി രേഖമൂലം പരാതി നൽകുകയും ചെയ്തു. ബസ് താമസിച്ച് ഡിപ്പോയിൽ എത്തിയതിനാൽ പലർക്കും ഇന്നലെ വീടുകളിൽ എത്താനുള്ള ബസുകൾ കിട്ടിയില്ല. ക്രിസ്മസ് ആയിട്ടും ഞാനും യാത്രക്കാരായ നാലു പേരും ചേർന്ന് ഡ്രൈവർക്കെതിരെ പരാതി നൽകിയിട്ടുണ്ട്.. ഇവരെ പരസ്പരം എനിക്ക് അറിയുകകൂടി ഇല്ല.. ഇന്നലെ ആ ബസിൽ ഉണ്ടായിരുന്ന ആരെങ്കിലും ഈ പോസ്റ്റ് വായിക്കുകയാണെങ്കിൽ ഇൻബോക്സിൽ ബന്ധപ്പെടണമെന്ന് അഭ്യർത്ഥിക്കുന്നു..\nഇന്ന് രാവിലെ കെ.എസ്.ആർ.ടി.സിയുടെ യൂണിയനുകളിൽപെട്ട മഹാന്മാർ പരാതി പിൻവലിക്കണമെന്നാവശ്യപ്പെട്ട് നിരന്തരം മൊബൈൽ ഫോണിൽ വിളി തുടങ്ങിയിട്ടുണ്ട്.. ഏതായാലും അടികൊണ്ട പേരറിയാത്ത ആ സഹോദരനുവേണ്ടി പരാതി ഉറച്ചു നിൽക്കാൻ തന്നെയാണ് തീരുമാനം.. മർദ്ദനത്തിന്റെ വീഡിയോ കിട്ടാനായി ഏറ്റുമാനൂരിലെ കടക്കാരോട് സി.സി.ടി.വി ദൃശ്യങ്ങൾ തരാമോയെന്നും രാവിലെ ചോദിച്ചിട്ടുണ്ട്. ഈ ഗുണ്ടായിസം ഇന്ന് പൂട്ടിയില്ലെങ്കിൽ നാളെ എനിക്കും നിങ്ങൾക്കും നേരെ ഇവന്മാർ കൈ ഉയർത്തും... അതിനാൽ കുറച്ച് നാൾ വെള്ളം കുടിച്ച് നടക്കട്ടെ.


Malayalam News-Christ in CPIM district conference board\nകല്‍പ്പറ്റ: സി.പി.ഐ.എം വയാനാട് ജില്ലാ സമ്മേളനത്തിന്റെ പ്രചാരണ ബോര്‍ഡില് കാറല് മാര്‍ക്‌സിനൊപ്പം യേശുക്രിസ്തുവിന്റെയും ചിത്രം. കല്‍പ്പറ്റ പിണങ്ങോട് ജംഗ്ഷനിലാണ് ബോര്‍ഡ് സ്ഥാപിച്ചിരിക്കുന്നത്. കല്‍പ്പറ്റ ലോക്കല് കമ്മറ്റിക്ക് കീഴിലെ തുര്‍ക്കി ബ്രാഞ്ച് ആണ് ബോര്‍ഡ് സ്ഥാപിച്ചത്.\nക്രിസ്തുവിന്റെ ചിത്രമുള്ള സി.പി.ഐ.എം സമ്മേളന പ്രചാരണ ബോര്‍ഡിനെതിരെ ക്രൈസ്തവ സംഘടനകള് രംഗത്തെത്തിയിട്ടുണ്ട്. പ്രസ്തുത ബോര്‍ഡ് മതവികാരം വ്രണപ്പെടുത്തുന്നതാണെന്ന് കാണിച്ച് കല്‍പ്പറ്റ പോലീസില് പരാതി നല്‍കുകയും ചെയ്തിട്ടുണ്ട്.\nമതവിശ്വാസവുമായി ബന്ധപ്പെട്ട് സി.പി.ഐ.എമ്മും ക്രൈസ്തവ സഭകളും തമ്മില് ആശയ സംഘട്ടനങ്ങള് ശക്തമായി നിലക്കുന്ന സമയത്താണ് പുതിയ സംഭവം എന്നത് ശ്രദ്ധേയമാണ്.


വിവാഹ പ്രപ്പോസലുകൾ 07.08.2020 |\nക്രിസ്ത്യൻ RC യുവാവ്. പേര്: NELSON GEORGE. വയസ്സ്: 27 വയസ്സ്. സ്ഥലം: വലിയപറമ്പ, മാള, തൃശ്ശൂർ ജില്ല. വിദ്യാഭ്യാസം: B.Com. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: +919562119264, +919745745987(Father).\nReg No: 306\nക്രിസ്ത്യൻ യുവാവ്. പേര്: ROY VARGHESE. വയസ്സ്: 28. ഉയരം: 172cm. വിദ്യാഭ്യാസം: BA. സ്ഥലം: കൊട്ടാരക്കര, കൊല്ലം. ജോലി: Business, Taxi Travels. മിഡിൽ ക്ലാസ് കുടുംബം. അനുയോജ്യരായ യുവതികളുടെ രക്ഷിതാക്കളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9061302682, 9847349082.\nReg No: 307\nപേര്: RAMESH. M. ജാതി: Hindu (Thandan-Caste No Bar). വയസ്സ്: 29. ഉയരം: 5ft 8 in/173cm. Weight: 70kgs. വിദ്യാഭ്യാസം: Polytechnic. ജോലി: MSIL (private). സ്ഥലം: ഒറ്റപ്പാലം. അനുയോജ്യരായ യുവതികളുടെ രക്ഷിതാക്കളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: +91 80865 13719.\nReg No: 308\nപേര്: മുഹമ്മദ്. വയസ്സ്: 33. ഉയരം: 165cm. വിദ്യാഭ്യാസം: 10. സ്ഥലം: ഇരിക്കൂർ, കണ്ണൂർ. ജോലി: മസ്‌കത്തിൽ കോഫി ഷോപ്പ്. അനുയോജ്യരായ യുവതികളുടെ രക്ഷിതാക്കളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 8330801355.\nReg No: 309\nക്രിസ്ത്യൻ നാടാർ യുവാവ്. പേര്: വിപിൻ എസ് എസ്. വയസ്സ്: 30. ഉയരം: 170cm. സ്ഥലം: കൈതക്കുഴി ആങ്കോട്, ആനാവൂർ, തിരുവനന്തപുരം. വിദ്യാഭ്യാസം: +2, diploma in tool and die making (4 year), Advanced Diploma in CNC (1 year odisha). 30 വയസ്സുവരെയുള്ള പുനർ വിവാഹിതരെയും പരിഗണിക്കും. വിവരങ്ങൾക്ക്: 8129253852.\nReg No: 310\nപേര്: ROSHIN. ജാതി: വിശ്വകർമ്മ (Carpenter). വയസ്സ്: 29. ഉയരം: 164 cm. വിദ്യാഭ്യാസം: 12 pass/Autocard Electrical with drawing. സ്ഥലം: നാദാപുരം, കോഴിക്കോട്. ജോലി: Technician (യു എ ഇ). വിവരങ്ങൾക്ക്: 00971526983011(wats up).\nReg No: 311\nഹിന്ദു-ഈഴവ യുവതി. പേര്: SWAHA REMESH. വയസ്സ്: 25 വയസ്സ്. ഉത്രട്ടാതി (papajathakam). ഉയരം: 5.3 അടി. വിദ്യാഭ്യാസം: B.Tech Civil, MBA, Qc, Qs. ജോലി: Apprenticeship in, Cochin Shipyard, Father Rtd Employ Shipyard. സ്ഥലം: എറണാകുളം. എറണാകുളം, തൃശ്ശൂർ ജില്ലയിൽ നിന്നുള്ള നല്ല ജോലിയും നല്ല വിദ്യാഭ്യാസവുമുള്ള 30 വയസ്സ് വരെയുള്ള യുവാക്കളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: +91 94965 78860\nReg No: 312\nപേര്: SUBRAHMANYAN. C. ജാതി: ഹിന്ദു, വിശ്വകർമ്മ (Gold smith). വയസ്സ്: 34. ഉയരം: 5.7 അടി. വിദ്യാഭ്യാസം: +2, ITC electronics diploma. Phone: സ്ഥലം: വെട്ടിയൂർകാവ്, തിരുവനന്തപുരം. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9645393651.\nReg No: 313\nമുസ്ലിം യുവാവ്. പേര്: ശരീഫ് K A. വയസ്സ്: 30. ഉയരം: 183 cm. വിദ്യാഭ്യാസം: SSLC. സ്ഥലം: തലയാട്, കോഴിക്കോട്. ജോലി: ഡ്രൈവർ. പ്ലസ്ടു കഴിഞ്ഞ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 6882713887.\nഹിന്ദു, നായർ യുവാവ്. പേര്: SYAM KUMAR. A. ഉയരം: 170cm. Weight: 85kg. സ്ഥലം: കൊല്ലം. വിദ്യാഭ്യാസം: Plus2+ Computer Science. ജോലി: Salesman Textiles, Kollam. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 7034581330\nReg No: 315\nപേര്: RENJITH. ജാതി: Gold smith. വയസ്സ്: 35. വിദ്യാഭ്യാസം: +2. ജോലി: ഡ്രൈവർ. സ്ഥലം: കോഴിക്കോട്. ജാതി പ്രശനമില്ല. വിവരങ്ങൾക്ക്: 9605837874\nReg No: 316\nക്രിസ്ത്യൻ Jacobite (Pentecost) യുവാവ്. പേര്: JOVIN THOMAS. വയസ്സ്: 30. ഉയരം: 167cm. Weight: 80. സ്ഥലം: ഇടുക്കി, കട്ടപ്പന. വിദ്യാഭ്യാസം: BA. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9947212409, 9447723477.\nReg No: 317\nമുസ്ലിം യുവാവ്. പേര്: ഷെർനാസ്. വയസ്സ്: 32. ഉയരം: 165cm. വിദ്യാഭ്യാസം: VHSE. സ്ഥലം: കൊല്ലം, കൊട്ടാരക്കര. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9544465632.\nമുസ്ലിം യുവതി 34വയസ്സ്, ഡിഗ്രി വിദ്യാഭ്യാസം. ഇപ്പോൾ പഞ്ചായത്ത് വകുപ്പിൽ LD ക്ലർക്ക് (Temp). സ്വന്തമായി വീടുണ്ട്. കാലിനു കാഴ്ചയിൽ അറിയാത്ത ചെറിയ ഒരു വൈകല്യമുണ്ട്. മുസ്ലിം സുന്നി വിഭാഗത്തിൽ പെട്ട 48 വയസ്സിൽ കൂടാത്ത പുനർ വിവാഹിതരെയും പരിഗണിക്കും. അനുയോജ്യമായ വിവാഹലോചനകൾ ക്ഷണിക്കുന്നു. ഫോൺ: 9747657286(brother), Wa.me/971558969725.\nക്രിസ്ത്യൻ RC യുവാവ്. പേര്: MARPHY CYRIAC. വയസ്സ് 32. ഉയരം: 166cm. Weight: 57kg. വിദ്യാഭ്യാസം: Plus two, Bsc hotel management. ജോലി: Floor Supervisor (GPA). Company: Aida Cruise Line, Rostock, Germany. സ്ഥലം: Vattappally, Vellakkarithadam, Chennaipara, Thrissur. വിവരങ്ങൾക്ക്: 9746653191.\nReg No: 320\nഹിന്ദു-ഈഴവ യുവാവ്. പേര്: SIBIN. വയസ്സ്: 35. ഉയരം: 6.1 അടി. Weight: 83. വിദ്യാഭ്യാസം: SSLC, ITC, Diploma. ജോലി: Electrition, Plumber. സ്ഥലം: ആലപ്പുഴ. 22മുതൽ 34 വയസ്സ് വരെയുള്ളയുവതികളിൽ നിന്നും ആലോചനകൾ ക്ഷണിക്കുന്നു. ജോലി, വിദ്യാഭ്യാസം ഏതുമാവാം. വിവരങ്ങൾക്ക്: 9400172544.\nReg No: 321\nമസ്ലിം യുവാവ്. പേര്: മുഹമ്മദ്. വയസ്സ്: 25 വയസ്സ്. ഉയരം: 173cm. ജോലി: ബിസിനസ്സ് (Dubai restaurant and Caftariya). വിദ്യാഭ്യാസം: +2 Science, after ITI. സ്ഥലം: കോഴിക്കോട്, പുതുക്കയം. വിവരങ്ങൾക്ക്: 7012191030, WhatsApp & contatc, 9544116018 WhatsApp only.\nReg No: 322\nക്രിസ്ത്യൻ RC യുവാവ്. പേര്: SinoVarghese. വയസ്സ്: 35. ഉയരം: 5.3 അടി. ആദ്യ വിവാഹം. സ്ഥലം: Eranakulam Angamaly. വിദ്യാഭ്യാസം: SSLC. ജോലി: sales executive. 25നും 32നും ഇടയിൽ പ്രായമുള്ള യുവതികളിൽ നിന്നും ആലോചനകൾ ക്ഷണിക്കുന്നു. ജില്ല ഏതായാലും കുഴപ്പമില്ല. വിവരങ്ങൾക്ക്: 9846404729\nReg No: 323\nക്രിസ്ത്യൻ യാക്കോബൈറ്റ് യുവാവ്. പേര്: ജിൻസ് ഏലിയാസ്. വയസ്സ്: 38. പുനർ വിവാഹം. സ്ഥലം: ഇടുക്കി, അടിമാലി. വിദ്യാഭ്യാസം: SSLC. ജോലി: പെയിന്റിംഗ്. വിവരങ്ങൾക്ക്: 9995105885.\nReg No: 324\nഹിന്ദു-നായർ യുവാവ്. പേര്: VINESH. വയസ്സ്: 33. സ്ഥലം: തിരുവനന്തപുരം (കിളിമാനൂർ). വിദ്യാഭ്യാസം: Degree. ജോലി: Office Assistant (Hospital Ernakulam). വിവരങ്ങൾക്ക്: 9746292046.\nഹിന്ദു-പുലയ യുവതി. പേര്: LITHA. വയസ്സ്: 34. വിദ്യാഭ്യാസം: Bcom. സ്ഥലം: എറണാകുളം, കാക്കനാട്. 40 വയസ്സ് വരെയുള്ള പാലക്കാട്, തൃശ്ശൂർ, എറണാകുളം എന്നീ ജില്ലയിലുള്ളവർ ബന്ധപ്പെടുക. വിവരങ്ങൾക്ക്: 9061325255.\nReg No: 326\nമുസ്ലിം യുവതി. പേര്: ഫാത്തിമ റിസ്‌വാന. വയസ്സ്: 21. ഉയരം: 166cm. വിദ്യാഭ്യാസം: Bsc Nursing Final year. ജില്ല: കോട്ടയം, എറണാകുളം ബോർഡർ. വിവരങ്ങൾക്ക്: +91 94474 90978.\nReg No: 327\nഹിന്ദു നായർ യുവാവ്. പേര് സുബീഷ്. വയസ്സ് 30. ഉയരം 172cm. വിദ്യാഭ്യാസം: sslc. ജോലി പൈന്റിങ് കോൺഡ്രാക്ട്. സ്ഥലം: കോഴിക്കോട് ജില്ല, കൊയിലാണ്ടി. ജാതി പ്രശ്‌നമല്ല. അനുയോജ്യരായ യുവതികളിൽനിന്നും ആലോചന ക്ഷണിക്കുന്നു. വിവരങ്ങൾക്ക്: 9846926088.\nReg No: 328\nഹിന്ദു-ഈഴവ യുവാവ്. പേര്: JAYAPRKASH. S. വയസ്സ്: 41. ഉയരം: 167cm. Star: രേവതി. ഇരുനിറം. പുനർ വിവാഹം. വിദ്യാഭ്യാസം: SSLC. ജോലി: ഇലക്ട്രിക്കൽ. സ്ഥലം: മേലേപാറക്കുളം, പത്തനംതിട്ട, കോന്നി താലൂക്ക്. സാധാരണ കുടുംബത്തിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9745565841.\nReg No: 329\nക്രിസ്ത്യൻ RC യുവാവ്. പേര്: SHINU JOSEPH. വയസ്സ്: 36. വിദ്യാഭ്യാസം: +2. സ്ഥലം: പെരുമ്പാവൂർ, എറണാകുളം. വിവരങ്ങൾക്ക്: 9747285796.\nReg No: 330\nക്രിസ്ത്യൻ Jacobite യുവാവ്. പേര്: VARGHESEKUTTY. വയസ്സ്: 30. ഉയരം: 162cm. വിദ്യാഭ്യാസം: +2, Hotel Management. സ്ഥലം: പിറവം, എറണാകുളം. ജോലി: Bakery Chef. സാധാരണകുടുംബത്തിൽപെട്ട 150cm ഉയരമുള്ള ക്രിസ്ത്യൻകുടുംബത്തിൽപെട്ട യുവതികളിൽ നിന്നും ആലോചനകൾ ക്ഷണിക്കുന്നു. ഡിമാന്റുകളില്ല. വിവരങ്ങൾക്ക്: 9747009298.\nReg No: 331\nഹിന്ദു-തിയ്യ യുവാവ്. പേര്: പങ്കജാക്ഷൻ. വയസ്സ്: 49. ഉയരം: 160cm. സ്റ്റാർ: ഉത്രം. പുനർ വിവാഹം. വിദ്യാഭ്യാസം: SSLC. സ്ഥലം: എറണാകുളം. ജോലി: ബിസിനസ്. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. ജോലി ഉണ്ടെങ്കിൽ നല്ലത്. ഭർത്താവ് മരിച്ചതോ, ബന്ധം വേർപ്പെടുത്തിയതോ, ബാദ്ധ്യത ഇല്ലാത്തതും ആവാം. വിവരങ്ങൾക്ക്: 9072183350.\nഹിന്ദു- ഈഴവ യുവാവ്. പേര്: AKSHAY. വയസ്സ്: 28 വയസ്സ്. ഉയരം: 5.3 അടി. നക്ഷത്രം: അവിട്ടം. സ്ഥലം: കൊടുങ്ങല്ലൂർ, കാര. വിദ്യാഭ്യാസം: Plus two. ജോലി: പൂജാരി (Killikulangara Temple, Koolimuttom. മിഡിൽ ക്ലാസ് കുടുംബം. അനുയോജ്യരായ യുവതികളിൽ നിന്നും ആലോചനകൾ ക്ഷണിക്കുന്നു. വിവരങ്ങൾക്ക്: 9744194191, 8593889185.\nReg No: 333\nമുസ്ലിം യുവതി. പേര്: SHAMEENA. വയസ്സ്: 31. പുനർ വിവാഹം. ഉയരം: 165cm. വിദ്യാഭ്യാസം: BA, Bed. സ്ഥലം: പേരാമ്പ്ര, കോഴിക്കോട്. വിവരങ്ങൾക്ക്: 0096598874845 (വാട്‌സാപ്പ്-ഗൾഫ് നമ്പർ).\nReg No: 334\nമുസിലിം യുവതി. പേര്: ജസ്‌ല. വയസ്സ്: 20. ഡിഗ്രി2yer. പെരിന്തൽമണ്ണയുടെ അടുത്ത സ്ഥലത്തുള്ള ദീനിയായ ജോലിയുള്ള യുവക്കളുടെ കുടുംബംത്തിൽ നിന്നും അലോചനകൾ സ്വീകരിക്കുന്നു. വിവരങ്ങൾക്ക്: 9645464019.\nReg No: 335\nPentecost യുവതി. പേര്: SHEEJA. വയസ്സ്: 35. ഉയരം: 152. Weigth: 52. വിദ്യാഭ്യാസം: +2, Graduate in Theology. സ്ഥലം: പുനലൂർ, കൊല്ലം ജില്ല. വിവരങ്ങൾക്ക്: 8606177930.\nReg No: 336


പാതിരാത്രി സുപ്രീം കോടതിയിലെ നാടകീയ നീക്കങ്ങൾ പാഴായി! നിർഭയ കേസിലെ പ്രതികളുടെ വധശിക്ഷ അൽപസമയത്തിനകം - Kannur Varthakal Online\nപാതിരാത്രി സുപ്രീം കോടതിയിലെ നാടകീയ നീക്കങ്ങൾ പാഴായി! നിർഭയ കേസിലെ പ്രതികളുടെ വധശിക്ഷ അൽപസമയത്തിനകം\nദില്ലി: നിര്‍ഭയ കേസിലെ പ്രതികളെ തൂക്കിലേറ്റാന് ഏതാനും മണിക്കൂറുകള് മാത്രം ബാക്കി നില്‍ക്കേ ദില്ലിയില് അര്‍ധരാത്രി നാടകീയ രംഗങ്ങള്. ദില്ലി ഹൈക്കോടതി പ്രതികളുടെ ഹര്‍ജി തളളിയതിന് പിന്നാലെ കേസ് സുപ്രീം കോടതിക്ക് മുന്നിലെത്തി. പാതിരാത്രിയോടെയാണ് പ്രതികളുടെ അഭിഭാഷകനായ എപി സിംഗ് സുപ്രീം കോടതി രജിസ്ട്രാരുടെ വസതിയില് എത്തി കേസ് പരിഗണിക്കാൻ ആവശ്യപ്പെട്ടത്. ആര് ഭാനുമതി അധ്യക്ഷയായ ബെഞ്ചാണ് ഹർജി പരിഗണിച്ചത്.\nPrevious നിര്‍ഭയ കേസ് പ്രതികളുടെ മരണവാറന്റ് റദ്ദാക്കില്ല; നാളെ പുലർച്ചെ തന്നെ തൂക്കിലേറ്റും\nNext7വർഷത്തിന് ശേഷം നിർഭയക്ക് നീതി; കുറ്റവാളികളെ തൂക്കിലേറ്റി


സ്വകാര്യബസുകളുടെ ജി ഫോം നല്‍കല്; അന്നംമുട്ടി തൊഴിലാളികള്, നികുതി മുടങ്ങി സര്‍ക്കാരും | Private Bus Sector Facing Heavy Crisis Due To Corona Pandemic\nAug 10, 2020, 09:52 AM IST\n48 സീറ്റുള്ള പുതിയ ബസുകള്‍ക്ക് ഈ രീതിയില് 36,000 രൂപയോളം നികുതി നല്‍കണം.\nസ്വകാര്യബസ്സുടമകള് നഷ്ടം കുറയ്ക്കാന് ജി ഫോം നല്‍കി സര്‍വീസ് നിര്‍ത്തിവെയ്ക്കുമ്പോള് നഷ്ടം സര്‍ക്കാരിനും തൊഴിലാളികള്‍ക്കും. നികുതിയിനത്തില് ഒരുവര്‍ഷം നൂറുകോടിയോളം രൂപ സര്‍ക്കാരിന് ലഭിക്കില്ലെന്നാണ് കണക്കുകള് വ്യക്തമാക്കുന്നത്. ഓരോ ജില്ലയിലും പ്രത്യക്ഷവും പരോക്ഷവുമായി പതിനായിരത്തോളം പേരുടെ തൊഴിലിനെയും ഇത് ബാധിക്കും.\nഎന്നാല് കേന്ദ്രസര്‍ക്കാരിന്റെ പുതിയ നിര്‍ദേശമനുസരിച്ച് 2017 മുതലുള്ള ബസുകള്‍ക്ക് വിസ്തീര്‍ണം അനുസരിച്ചാണ് നികുതി. 48 സീറ്റുള്ള പുതിയ ബസുകള്‍ക്ക് ഈ രീതിയില് 36,000 രൂപയോളം നികുതി നല്‍കണം. നികുതി അടയ്ക്കുന്നതിനുമുമ്പ് ഇന്‍ഷുറന്‍സ്, ക്ഷേമനിധി എന്നിവ അടച്ചതിന്റെ രസീതുകളും വേണം.\nഓടുന്നത് 10% ബസുകള്\nതൃശൂര് ജില്ലയില് ഇപ്പോള് സര്‍വീസ് നടത്തുന്നത് പത്തുശതമാനം ബസുകളാണ്. സ്റ്റാന്‍ഡുകളിലും അനുബന്ധമേഖലയിലും തിരക്കില്ലാതായി. ഒട്ടേറെപ്പേര്‍ക്ക് തൊഴില് നഷ്ടപ്പെട്ടു. പലരും മറ്റു തൊഴിലിടങ്ങളിലേക്ക് ചേക്കേറി. പ്രതിസന്ധി കഴിഞ്ഞാല് മടങ്ങിയെത്താമെന്നാണ് പലരുടെയും പ്രതീക്ഷ.\nസര്‍വീസ് നിര്‍ത്തിയാല് ഇളവ്\n33 സീറ്റ് വരെയുള്ള ബസുകള്‍ക്ക് ഡ്രൈവര്, കണ്ടക്ടര്, ക്ലീനര് എന്നിവര്‍ക്ക് 3,600 രൂപയാണ് ക്ഷേമനിധിയില് നല്‍കേണ്ടത്. വര്‍ഷത്തില് 70,000-75000 രൂപ ഇന്‍ഷുറന്‍സ് തുകയായും അടയ്ക്കണം. സര്‍വീസ് നിര്‍ത്തിവെച്ചാല് നികുതി, ഇന്‍ഷുറന്‍സ്, ക്ഷേമനിധി എന്നിവ അടയ്ക്കുന്നതില് ഇളവുകളുണ്ടാകും.\nപ്രതിസന്ധിഘട്ടം കഴിഞ്ഞാല് ഏതുസമയവും ജി ഫോം പിന്‍വലിച്ച് സര്‍വീസ് തുടരുകയും ചെയ്യാം. കോവിഡ് പ്രതിസന്ധിയില് ബസുകള് കൂട്ടത്തോടെ കയറ്റിയിട്ടതോടെ സര്‍ക്കാരിന് ലഭിക്കേണ്ട ഈ വരുമാനമെല്ലാം ഇല്ലാതാകും.\nതൃശൂര് ജില്ലയില് 1500 സ്വകാര്യബസുകളുണ്ടെന്നാണ് ഏകദേശകണക്ക്. ഡ്രൈവര്, കണ്ടക്ടര്, ക്ലീനര് എന്നിങ്ങനെ പ്രത്യക്ഷത്തില് പണിയെടുക്കുന്ന അയ്യായിരത്തോളംപേരുണ്ട്. വര്‍ക്ക്‌ഷോപ്പുകള്, ടയര് അറ്റകുറ്റപ്പണിക്കാര്, ഗ്രീസിട്ട് നല്‍കുന്നവര് തുടങ്ങി പരോക്ഷമായി സ്വകാര്യ ബസ് സര്‍വീസിനെ ആശ്രയിച്ച് ജീവിക്കുന്നവരും ഏറെയാണ്.\nContent Highlights: Private Bus Sector Facing Heavy Crisis Due To Corona Pandemic


10,000 കോടി രൂപ മൂല്യമുള്ള സര്‍ക്കാര് കടപത്രങ്ങളുടെ വാങ്ങലും വില്‍ക്കലും പ്രഖ്യാപിച്ചി ആര്‍ബിഐ | Future Kerala\n10,000 കോടി രൂപ മൂല്യമുള്ള സര്‍ക്കാര് കടപത്രങ്ങളുടെ വാങ്ങലും വില്‍ക്കലും പ്രഖ്യാപിച്ചി ആര്‍ബിഐ\nന്യൂഡെല്‍ഹി: നിലവിലെ പണലഭ്യതയും സാമ്പത്തിക സ്ഥിതിയും അവലോകനം ചെയ്ത ശേഷം മാര്‍ച്ച് 18 ന് ഓപ്പണ് മാര്‍ക്കറ്റ് ഓപ്പറേഷന്‍സ് (ഒഎംഒ) പ്രകാരം സര്‍ക്കാര് കടപ്പത്രങ്ങള് ഒരേസമയം വാങ്ങാനും വില്‍ക്കാനും റിസര്‍വ് ബാങ്ക് തീരുമാനിച്ചു. മള്‍ട്ടിപ്പിള് പ്രൈസ് ലേലം രീതി ഉപയോഗിച്ച് 5.15 ശതമാനം മുതല് 7.95 ശതമാനം വരെ പലിശനിരക്കിലാണ് ഈ സെക്യൂരിറ്റികള് ആര്‍ബിഐ വാങ്ങുന്നത്. തുടര്‍ന്ന് റിസര്‍വ് ബാങ്ക് ഈ സെക്യൂരിറ്റികള് 8.15 ശതമാനം മുതല് 8.35 ശതമാനം വരെ പലിശ നിരക്കില് വില്‍ക്കും.\nവ്യക്തിഗത സെക്യൂരിറ്റികളുടെ വാങ്ങല് അല്ലെങ്കില് വില്‍പ്പന അളവ് തീരുമാനിക്കാനുള്ള അവകാശം റിസര്‍വ് ബാങ്കില് നിക്ഷിപ്തമാണ്. മൊത്തം തുകയേക്കാള് കുറഞ്ഞ വിലയ്ക്ക് ബിഡ്ഡുകളോ ഓഫറുകളോ സ്വീകരിക്കുന്നതിനുള്ള അവകാശവും കേന്ദ്ര ബാങ്കിനുണ്ടാകും. ഒരു കാരണവും നല്‍കാതെ തന്നെ ഓഫറുകള് സ്വീകരിക്കാനോ നിരസിക്കാനോ ഉള്ള അവകാശവും റിസര്‍വ് ബാങ്കില് നിക്ഷിപ്തമാണ്.\nനിര്‍ദിഷ്ട യോഗ്യതയുള്ളവര്‍ക്ക് മാര്‍ച്ച് 18 ന് രാവിലെ 10നും 11നും ഇടയില് റിസര്‍വ് ബാങ്ക് കോര് ബാങ്കിംഗ് സൊല്യൂഷന് (ഇ-കുബര്) സിസ്റ്റത്തില് ഇലക്ട്രോണിക് ഫോര്‍മാറ്റില് ബിഡ് സമര്‍പ്പിക്കാം. സാങ്കേതിക സംവിധാനത്തില് എന്തെങ്കിലും പാളിച്ചകള് ഉണ്ടായാല് മാത്രമേ ഫിസിക്കല് ബിഡ് സ്വീകരിക്കുകയുള്ളൂ. ഫിനാന്‍ഷ്യല് മാര്‍ക്കറ്റ് ഓപ്പറേഷന്‍സ് ഡിപ്പാര്‍ട്ട്മെന്‍റിനാണ് ഇത് സമര്‍പ്പിക്കേണ്ടത്. അതിനുള്ള നിര്‍ദേശങ്ങള് ആര്‍ബിഐ വെബ്സൈറ്റില് നിന്ന് ലഭിക്കും.\nലേലത്തിന്‍റെ ഫലം അതേ ദിവസം തന്നെ പ്രഖ്യാപിക്കും. വിജയിക്കുന്നവര്‍ക്ക് മാര്‍ച്ച് 19 ന് ഉച്ചയ്ക്ക് 12 മണിയോടെ കറന്‍റ് അക്കൗണ്ടില് ഫണ്ടുകളോ സെക്യൂരിറ്റികളോ ഉണ്ടായിരിക്കണം. പണമൊഴുക്കും വിപണി സാഹചര്യങ്ങളും നിരീക്ഷിക്കുന്നത് തുടരുമെന്നും ധനവിപണിയിലെ ചിട്ടയായ പ്രവര്‍ത്തനം ഉറപ്പാക്കാന് ഉചിതമായ നടപടികള് സ്വീകരിക്കുമെന്നും കേന്ദ്ര ബാങ്ക് അിയിച്ചു.


വീട്ടിൽ തുടങ്ങാം കായം നിർമണം|Asafoetida in Kerala curries| Manorama Online Sampadyam\nഒരു ലക്ഷം രൂപ മുതൽമുടക്കിൽ വീട്ടിൽ തുടങ്ങാം കായം നിർമാണം\nബൈജു നെടുങ്കേരി June 12, 2021 12:35 PM IST\nവീട്ടമ്മമാർക്കും പാർട്ട് ടൈം ജോലിക്കാർക്കുമെല്ലാം അനുയോജ്യം\nകോവി‍ഡ് കാലം എന്തു ചെയ്യുമെന്ന ആശങ്കയിൽ വെറുതെ കളയേണ്ടതല്ല. ഈ കാലം കടന്നു പോകുമ്പോൾ നമുക്ക് മുന്നിൽ തുറന്നു വരുന്ന അവസരങ്ങളെ മുതലെടുക്കാൻ ഇപ്പോഴേ തയാറെടുക്കാം. നാനോ കുടുംബ സംരംഭങ്ങൾ ആരംഭിക്കാൻ അവസരം ലഭിക്കുക വഴി വീട്ടമ്മമാർക്കും പാർട്ട് ടൈം ജോലിചെയ്യുന്നവർക്കുമെല്ലാം വീട്ടിൽ തന്നെ ലഘു സംരംഭങ്ങൾ ആരംഭിച്ച് കൂടുതൽ വരുമാനം ആർജിക്കാൻ സാധിക്കും. നമ്മുടെ സംസ്ഥാനത്ത് വിറ്റഴിക്കപ്പെടുന്ന പല ഉല്പന്നങ്ങളും അന്യസംസ്ഥാനങ്ങളിലെ വീടുകളിൽ ഉല്പാദിപ്പിക്കുന്നവയാണ്. ഇത്തരം ഉല്പന്നങ്ങൾ കേരളത്തിലെ വീടുകളിൽ ഉല്പാദിപ്പിക്കുവാൻ കഴിയുന്നത് വഴി ചെറുകിട വ്യവസായ രംഗത്ത് കുതിച്ച് ചാട്ടത്തിന് വഴിയൊരുക്കും.\nവീട്ടിൽ ലഭ്യമായ വൈദ്യുതി ഉപയോഗിക്കുന്നത് മൂലവും വാടക അനുബന്ധ ചിലവുകൾ ഇല്ലാത്തതുമൂലം ഇത്തരം ഉൽപന്നങ്ങൾ കുറഞ്ഞ ചിലവിൽ വിപണിയിൽ ലഭ്യമാകുന്നതിനും ഈ തീരുമാനം വഴിയൊരുക്കും. കേരളത്തിലെ ഭൂരിഭാഗം വീടുകളും ഇപ്പോൾ ടെറസിനു മുകളിൽ ഷീറ്റുകൊണ്ടുള്ള റൂഫിങ് നടത്തിയവയാണ്. അതുകൊണ്ട് തന്നെ വീടിന്റെ ടെറസ് പ്രയോജനപ്പെടുത്തി വ്യവസായങ്ങൾ ആരംഭിക്കാൻ കഴിയുന്നതു വഴി സംസ്ഥാനത്ത് ലക്ഷകണക്കിന് സ്‌ക്വയർ ഫീറ്റ് സ്ഥലം ചെറുകിട വ്യവസായത്തിന് സജ്ജമാവുകയുമാണ്.\n5 കുതിരശക്തി വരെയുള്ള മോട്ടറുകൾ കൂടി വീടുകളിൽ ഉപയോഗിക്കാനുള്ള അനുമതി ലഭ്യമാക്കിയതോടെ ഈ രംഗം കൂടുതൽ ആകർഷകമായി. ഇത്തരത്തിലുള്ള നിയമങ്ങൾ പ്രയോജനപ്പെടുത്തി ആരംഭിക്കാൻ കഴിയുന്ന ഒരു ചെറുകിട സംരംഭമാണ് കായം നിർമ്മാണം\nപെരും കായം നിർമ്മാണത്തിന്റെ കുത്തക അന്യസംസ്ഥാനങ്ങൾക്കാണ്. നമ്മുടെ നാട്ടിലെ പല കമ്പനികളും തമിഴ്‌നാട്ടിൽ നിന്ന് കായം വാങ്ങി സ്വന്തം ലേബൽ പതിച്ച് വിപണിയിലിറക്കുന്നുണ്ട്. കറികൾക്കും മസാലകൾക്കും അച്ചാർ നിർമ്മാണത്തിനും മരുന്ന് നിർമ്മാണത്തിനുമെല്ലാം കായം ഒഴിച്ചുകൂടാനാവാത്ത ഒന്നാണ്. കേരളത്തിൽ കായത്തിന്റെ ഉപഭോഗം ധാരാളമായുണ്ട്. ഈ മാർക്കറ്റ് പ്രയോജനപ്പെടുത്തി കേരളത്തിൽ തന്നെ കായം നിർമ്മാണം ആരംഭിക്കുന്നത് വഴി പുതുമയുള്ള ഒരു വ്യവസായത്തിന് തുടക്കം കുറിക്കാൻ സാധിക്കും. കേരളത്തിൽ ഉൽപാദകർ കുറവാണ് എന്നതു തന്നെയാണ് ഏറ്റവും വലിയ സാധ്യത. സാങ്കേതിക വിദ്യ ലഭിക്കേണ്ടതിനാൽ വളരെ പെട്ടന്ന് മറ്റൊരാൾക്ക് ആരംഭിക്കാൻ കഴിയുന്നതല്ല കായം നിർമ്മാണം. ചെറിയ മുതൽ മുടക്കും സാധ്യത വർധിപ്പിക്കുന്നു.\nവിതരണക്കാരെ നിയമിച്ചുള്ള വിപണനരീതിയാണ് അഭികാമ്യം.18 മാസം വരെ സൂക്ഷിപ്പ് കാലാവധിയുള്ളതിനാൽ വിപണിയിൽ നിന്ന് തിരിച്ചെടുക്കേണ്ടുന്ന അവസ്ഥ ഉണ്ടാകുന്നില്ല. കേരളത്തിൽ നിന്നുള്ള കായപ്പൊടി എന്ന നിലയിൽ കൂടുതൽ പ്രമോട്ട് ചെയ്യാനും സാധിക്കും. വിതരണക്കാരെ നിയമിക്കുന്നതിനൊപ്പം വലിയ മൊത്ത വ്യാപാരികൾക്ക് നേരിട്ട് എത്തിക്കുന്ന രീതിയും പരീക്ഷിക്കാവുന്നതാണ്.\nഉൽപാദകനിൽ നിന്ന് വലിയ ഉപഭോക്താക്കളിലേക്കു നേരിട്ടെത്തിക്കുന്ന രീതി കൂടുതൽ ലാഭകരവും ആകർഷീയണവുമാണ്. വെജിറ്റേറിയൻ റെസ്റ്റോറന്റുകളും കാറ്ററിങ് സ്ഥാപനങ്ങളും കായം പ്രതിമാസം 10 കിലോ വരെ ഉപയോഗിക്കുന്നുണ്ട്. ഇത്തരം വിപണി മാത്രം കേന്ദ്രികരിച്ചാൽ പോലും നല്ല വില്‌പന നേടാനാകും.\nഅഫ്ഗാനിസ്ഥാനിൽ വളരുന്ന അസഫോയിടറ്റഡ എന്ന ചെടിയിൽ നിന്നാണ് കായം(അസഫോയിടറ്റഡ) ഉല്പാദിപ്പിക്കുന്നത്. ഇത് പേസ്റ്റ് രൂപത്തിലും ഖരരൂപത്തിലും ലഭിക്കും. കായം പൗഡർ നിർമ്മിക്കുന്നതിനായി വൃത്തിയാക്കിയ ഗോതമ്പിൽ നിന്നും നിർമ്മിച്ചെടുത്ത ഗോതമ്പ് പൗഡർ അറബിക് ഗം ചേർത്ത് പരുവപ്പെടുത്തും. തുടർന്ന് പൾവറൈസർ ഉപയോഗിച്ച് പൊടിച്ച അസഫോയിടറ്റഡ നിശ്ചിത ശതമാനം ഗോതമ്പ് മാവിൽ ചേർത്ത് ബ്ലെൻഡ് ചെയ്‌ത് അരോമ നഷ്ടപ്പെടാത്ത ബോട്ടിലുകളിൽ നിറച്ച് സൂക്ഷിക്കാം. കായം കേക്ക് നിർമ്മിക്കുന്നതിന് ഗോതമ്പ് പൗഡർ അറബിക് ഗം ചേർത്ത് പരുവപ്പെടുത്തിയ ശേഷം നിശ്ചിത ശതമാനം അസഫോയിടറ്റഡ ചേർത്ത് മിക്സ് ചെയ്ത് കടുകെണ്ണ ചേർത്തുള്ള പ്രിക്രിയ കൂടി പൂർത്തീകരിച്ച് കേക്ക് രൂപത്തിലുള്ള കഷണങ്ങളാക്കി മാറ്റി പ്ലാസ്റ്റിക് കവറിൽ പായ്‌ക്ക് ചെയ്‌തതിനു ശേഷം മാർക്കറ്റിൽ എത്തിക്കാം.\nലൈസൻസ് - സബ്‌സിഡി\nലേഖകൻ പിറവത്തെ അഗ്രോപാർക്കിന്റെ ചെയർമാനാണ്. വിവരങ്ങള്‍ക്ക് : 0485-2242310\nEnglish Summary : How to Start Asafoetida Manufacturing Business in Home


ഇന്ത്യന് ഓയില് കോര്‍പറേഷനില് കമ്യൂണിക്കേഷന് ഓഫിസറാകാം • Suprabhaatham\nഇന്ത്യന് ഓയില് കോര്‍പറേഷനില് കമ്യൂണിക്കേഷന് ഓഫിസറാകാം\nMay 1, 2016 | 2:40 pm IST\nമഹാരത്‌ന പദവിയിലുള്ള ഇന്ത്യന് ഓയില് കോര്‍പറേഷന് കമ്യൂണിക്കേഷന്‍സ് ഓഫിസര് തസ്തികയിലേക്ക് യു.ജി.സി നെറ്റ് അടിസ്ഥാനമാക്കിയുള്ള തെരഞ്ഞെടുപ്പിന് അപേക്ഷ ക്ഷണിച്ചു. ബിരുദാനന്തര ബിരുദധാരികള്‍ക്കാണ് അവസരം. ഓണ്‍ലൈനായാണ് അപേക്ഷ സമര്‍പ്പിക്കേണ്ടത്.\nകുറഞ്ഞത് ആകെ 60 ശതമാനം മാര്‍ക്കോടെ ജേണലിസം അല്ലെങ്കില് മാസ് കമ്യൂണിക്കേഷന് അല്ലെങ്കില് പബ്ലിക് റിലേഷനില് രണ്ടു വര്‍ഷത്തെ ഫുള്‍ടൈം പോസ്റ്റ് ഗ്രാജ്വേറ്റ് ഡിപ്ലോമ, അല്ലെങ്കില് മാസ്റ്റേഴ്‌സ് ഡിഗ്രി അല്ലെങ്കില് തത്തുല്യം. എസ്.സി, എസ്.ടി വിഭാഗക്കാര്‍ക്കും വികലാംഗര്‍ക്കും 55 ശതമാനം മാര്‍ക്ക് മതി.\nപ്രായപരിധി: 2016 ജൂണ് 30നു 28 വയസ് (ഇളവുകള് ചട്ടപ്രകാരം)\nജൂലൈ പത്തിനു നടക്കുന്ന നെറ്റ് പരീക്ഷയാണ് നിയമന പ്രക്രിയയുടെ ആദ്യ ചുവട്. മുന്‍പു നേടിയ നെറ്റ് യോഗ്യത ഇപ്പോഴത്തെ നിയമനത്തിനു പരിഗണിക്കില്ല. യു.ജി.സി നെറ്റ് 2016 അപേക്ഷകള് മെയ് 12 വരെ സ്വീകരിക്കും.\nഉദ്യോഗാര്‍ഥികള് മാസ് കമ്യൂണിക്കേഷന് ആന്‍ഡ് ജേണലിസം പേപ്പര് (സബ്ജക്ട് കോഡ് 63) യു.ജി.സി നെറ്റ് പരീക്ഷ എഴുതണം. ഇതിലെ സ്‌കോര് അനുസരിച്ച് ഉദ്യോഗാര്‍ഥികളെ ഷോര്‍ട്ട് ലിസ്റ്റ് ചെയ്യും. യു.ജി.സി നെറ്റ് അപേക്ഷയ്ക്കു പുറമേ, ഇന്ത്യന് ഓയിലിനു വേറെ ഓണ്‍ലൈന് അപേക്ഷ സമര്‍പ്പിക്കണം. ഇതിന് അപേക്ഷശാ ഫീസ് ഇല്ല.\nഅപേക്ഷ സമര്‍പ്പിക്കാനുള്ള അവസാന തിയതി: ജൂലൈ 10


സ്‌കോര് ചെയ്തിട്ടും പോയിന്റ് അനുവദിച്ചില്ല: ജഡ്ജിമാര്‍ക്കെതിരെ ആരോപണവുമായി മേരി കോം\nThursday 9th August 2012 9:14am\nലണ്ടന്: ഒളിമ്പിക്‌സ് ബോക്‌സിങ്ങില് വെങ്കലമെഡല് ജേതാവായ മേരി കോം ജഡ്ജിമാര്‍ക്കെതിരെ ആരോപണവുമായി രംഗത്ത്. താന് സ്‌കോര് ചെയ്തിട്ടും ജഡ്ജിമാര് പോയിന്റ് അനുവദിച്ചില്ലെന്നാണ് മേരി കോമിന്റെ ആരോപണം.\nമത്സരത്തിന് ശേഷം പുറത്തെത്തിയ മേരി പത്രലേഖകരോടാണ് ഇക്കാര്യം വ്യക്തമാക്കിയത്. ”ഞാന് സ്‌കോര് ചെയ്യുമ്പോഴൊന്നും അവര് സ്‌കോറിങ്ങ് ബട്ടണില് വിരല് അമര്‍ത്തിയിരുന്നില്ല. എന്റെ ശ്രദ്ധയില് അത് പെട്ടിരുന്നെങ്കിലും അപ്പോള് എനിയ്ക്ക് ഒന്നും ചെയ്യാന് കഴിയുമായിരുന്നില്ല.\nസ്‌കോര് രേഖപ്പെടുത്താത്തതില് കടുത്ത വിഷമമുണ്ട്. മത്സരിച്ച് തോല്‍ക്കുന്നതില് കുഴപ്പമില്ല, എന്നാല് നമ്മുടെ പോയിന്റ് മനപൂര്‍വ്വം രേഖപ്പെടുത്താതെ ഇരിക്കുന്നത് വിഷമമാണ്. നിക്കോള ആദംസ് സമര്‍ത്ഥയായ എതിരാളിയാണ്. കൗണ്ടര് പഞ്ചിങ്ങിലായിരുന്നു അവരുടെ ശ്രദ്ധ. കരുത്ത് ഏറെ ഉണ്ടായിരുന്നെങ്കിലും തന്ത്രപരമായി അവര് കളിച്ചു”- മേരി പറഞ്ഞു.\nതന്റെ നേട്ടം രാജ്യത്തെ വനിതകള്‍ക്കു പ്രചോദനമാകുമെന്ന് മേരി പറഞ്ഞു. ഇനിയുമേറെപ്പേര് കായികരംഗത്ത് എത്താന് ഈ വിജയം തുണയ്ക്കും. രാജ്യം മുഴുവന് സ്വര്‍ണമെഡല് പ്രതീക്ഷിച്ചു. അതു നല്‍കാന് കഴിയാത്തതില് ദുഃഖമുണ്ടെന്നും മേരി പറഞ്ഞു.\nലോക രണ്ടാംനമ്പര് താരവും ലോക ചാമ്പ്യന്‍ഷിപ്പിലെ റണ്ണറപ്പുമായ ബ്രിട്ടീഷ് താരം നിക്കോള ആദംസിനോടാണ് മേരി കോം സെമിയില് പരാജയപ്പെട്ടത്.\n11-6 എന്ന സ്‌കോറിനായിരുന്നു മേരി കോം പരാജയപ്പെട്ടത്. സെമിയില് കടന്നുകൊണ്ട് മേരി മെഡല് ഉറപ്പാക്കിയിരുന്നു. ഇതോടെ ഇന്ത്യയ്ക്ക് ലണ്ടന് ഒളിമ്പിക്‌സില് നാലുമെഡലുകള് സ്വന്തമായി. ഫൈനലില് കടന്നില്ലെങ്കിലും മേരി കോമിന്റെ പ്രകടനം ഇന്ത്യയ്ക്ക് തിളക്കമേറിയ നേട്ടം തന്നെയായിരുന്നു.


നൈജീരിയയില് അഭയാര്‍ത്ഥിക്യാമ്പില് ബോംബാക്രമണം;52 മരണം – malabarinews.com\nനൈജീരിയയില് അഭയാര്‍ത്ഥിക്യാമ്പില് ബോംബാക്രമണം;52 മരണം\nറാന്:നൈജീരിയയില് അഭയാര്‍ത്ഥി ക്യാമ്പിന് നേര്‍ക്ക് സൈന്യം നടത്തിയ ആക്രമണത്തില് 52 പേര് കൊല്ലപ്പെട്ടു. 200 ലേറെ പേര്‍ക്ക് പരിക്കേറ്റു. മരിച്ചവരില് സന്നദ്ധ പ്രവര്‍ത്തനം നടത്തി വന്നിരുന്ന ആറ് റെഡ്കോസ് പ്രവര്‍ത്തകരും ഉള്‍പ്പെടുന്നു. ബോക്കോ ഹറാം തീവ്രവാദികളെ തുരത്തുന്നതിനായുള്ള ആക്രമണത്തിനിടെ അഭയാര്‍ത്ഥി ക്യാമ്പിന് നേരെ അബദ്ധത്തില് ബോംബ് ഇടുകയായിരുന്നു. കാമറൂണ് അതിര്‍ത്തി പ്രദേശമാണ് റാന്.\nനൈജിരിയയുടെ വടക്കു കിഴക്കന് സംസ്ഥാനമായ ബോര്‍ണോയിലെ റാന് പ്രദേശത്തായിരുന്നു വ്യോമാക്രമണം. പ്രാദേശിക സമയം രാവിലെ ഒമ്പതോടെ ബൊക്കോഹറാം ക്യാമ്പെന്ന് തെറ്റിദ്ധരിച്ചാണ് ബോംബ് ഇട്ടതെന്ന് പറയുന്നു.\nബോക്കോഹറാമിന്റെം ശക്തികേന്ദ്രമായ ഇവിടെ ആക്രമണം രൂക്ഷമാതിനെ തുടര്‍ന്ന് പ്രാണഭയം കൊണ്ട് വീടു വിട്ടവരാണ് ക്യാമ്പില് താമസിച്ചിരുന്നത്. ആക്രമണം നടക്കുന്ന സമയത്ത് മനുഷ്യാവകാശ സംഘടന പ്രവര്‍ത്തകര് അഭയാര്ത്ഥിയകള്‍ക്ക് പ്രഭാത ഭക്ഷണം വിതരണം ചെയ്യുകയായിരുന്നു.\nമനുഷ്യാവകാശ സംഘടനകളായ എംഎസ്എഫും റെഡ് ക്രോസും പ്രദേശത്ത് രക്ഷാ പ്രവര്‍ത്തനം തുടരുകയാണ്.കഴിഞ്ഞ ആറു വര്‍ഷമായി ബോക്കോഹറാമും സൈന്യവും തമ്മിലുള്ള പോരാട്ടത്തിനിടെ ഇതുവരെ മാത്രം 20,000 ത്തോളം പേരാണ് കൊല്ലപ്പെട്ടത്. 20 ലക്ഷത്തോളം പേര് അഭയാര്‍ത്ഥികളാകുകയും ചെയ്തു.\nBLAST, bomb, nigeria\nPrevious PostPrevious പരപ്പനങ്ങാടിയില് ക്ഷേത്രക്കുളത്തില് ദുരൂഹസാഹചര്യത്തില് ബൈക്ക് കണ്ടെത്തി\nNext PostNext പദ്മ പുരസ്‌ക്കാര പട്ടികയില് സുന്ദര് പിച്ചൈ, സിന്ധു, സക്ഷി മാലിക്ക്


Bannerghatta Tourism, Travel Guide & Tourist Places in Bannerghatta-NativePlanet Malayalam\nഹോം » സ്ഥലങ്ങൾ» ബന്നാര്‍ഗട്ട\nബാംഗ്ലൂര് നഗരത്തെക്കുറിച്ചോര്‍ക്കുമ്പോള്‍ത്തന്നെ തിരക്കേറിയ ജീവിതമാണ് ആദ്യം മനസ്സിലേയ്ക്കുവരുക. എല്ലാവര്‍ക്കും എല്ലായ്‌പ്പോഴും തിരക്കുതന്നെ തിരക്ക്. എല്ലാം മാറ്റിവച്ച് ജീവിതത്തെ അല്‍പമൊന്ന് അയച്ചുവിടാമെന്ന് ആലോചിച്ചാല് അതിനുമുണ്ട് ഈ തിരക്കേറിയ നഗരത്തില് ഒരു പാട് അവസരങ്ങള്. വല്ലാത്ത തിരക്കിലും ബാംഗ്ലൂരിന്റെ സൗന്ദര്യം അങ്ങനേ നില്‍ക്കുകയാണ്.\nഷോപ്പിങ് മാളുകളും ഫുഡ് കോര്‍ട്ടുകളുമുണ്ട് ചുറ്റിക്കറങ്ങാന് ഇതൊന്നുമല്ലാതെ പച്ചപ്പും ഏകാന്തതയും തരുന്ന പാര്‍ക്കുകളും കുറവല്ല ഈ സുന്ദര നഗരത്തില്. ആഴ്ചാവസാനം തിരക്കില് നിന്നൊഴിഞ്ഞ് ഒന്ന് ആസ്വദിക്കണമെന്ന് തോന്നുന്നുണ്ടെങ്കില് തിരഞ്ഞെടുക്കാവുന്ന ഏറ്റവും നല്ല സ്ഥലങ്ങളിലൊന്നാണ് ബന്നാര്‍ഗട്ട നാഷണല് പാര്‍ക്ക്.\nബാംഗ്ലൂരില്‍ത്തന്നെയുള്ളവര്‍ക്കും ബാംഗ്ലൂര് കാണാനെത്തുന്നവര്‍ക്കുമെല്ലാം വ്യത്യസ്തമായ ഒരു അനുഭവമായിരിക്കും ഇവിടമെന്നതില് സംശയമില്ല. ബാംഗ്ലൂര് നഗരഹൃദയത്തില് നിന്നും 22 കിലോമീറ്റര് പോയാല് ബന്നാര്‍ഗട്ട നാഷണല് പാര്‍ക്കിലെത്താം. 104 ചതുരശ്ര കിലോമീറ്ററില് പരന്നുകിടക്കുന്ന ബന്നാര്‍ഗട്ട നാഷണല് പാര്‍ക്ക് ബന്നാര്‍ഗട്ട ഫോറസ്റ്റ് ഡിവിഷനിലെ അനേക്കല് റേഞ്ജിലെ പത്ത് റിസര്‍വ്വ് ഫോറസ്റ്റുകളില് ഒന്നാണ്.\n1971ലാണ് ഈ നാഷണല് പാര്‍ക്ക് പ്രവര്‍ത്തനം തുടങ്ങിയത്. മൃഗശാല, കുട്ടികള്‍ക്കുള്ള പാര്‍ക്ക്, അക്വേറിയം, ക്രൊക്കോഡൈല് പാര്‍ക്ക്, മ്യൂസിയം, ബട്ടര്‍ഫ്‌ളൈ പാര്‍ക്ക്, സ്‌നേക്ക് പാര്‍ക്ക്, പെറ്റ് കോര്‍ണര് എന്നിവയാണ് നാഷണല് പാര്‍ക്കിനുള്ളിലുള്ള കാര്യങ്ങള്. കാട്ടിലാണെങ്കില് എണ്ണമറ്റ സസ്യലതാദികളും വൃക്ഷങ്ങളും.\nമൃഗങ്ങളെ വെറുതേ കൂട്ടിലടയ്ക്കാതെ അവയ്ക്ക് അനുയോജ്യമായ പ്രകൃതിസാഹചര്യങ്ങളൊരുക്കി വിശാലമായ വേലികള്‍ക്കുള്ളില് വളര്‍ത്തുകയാണിവിടെ. അതുകൊണ്ടുതന്നെ കൂട്ടിലച്ച മൃഗങ്ങളുള്ള മൃഗശാല കാണുന്ന മടുപ്പ് ഇവിടെയുണ്ടാകുന്നില്ല. സിംഹങ്ങളെ സ്വാഭാവിക സാഹചര്യത്തില് വളരാന് വിടുന്ന അപൂര്‍വ്വം പാര്‍ക്കുകളില് ഒന്നാണിത്. പാര്‍ക്കിനകത്തെത്തിയാല് വിവിധ തരം സഫാരികളാണ് നിങ്ങളെ കാത്തിരിക്കുന്നത്. ടൈഗര് സഫാരി, ലയണ് സഫാരി, ഗ്രാന്റ് സഫാരി എന്നിങ്ങനെ. ടൈഗര് സഫാരിയെന്ന് പറയുമ്പോള് പ്രധാനമായും കടുവകളെ കാണലാണ് ഉദ്ദേശം, പക്ഷേ കൂട്ടത്തില് മറ്റ് പലതരക്കാരെയും കാണാനുള്ള അവസരം കിട്ടും. ലയണ് സഫാരിയും ഇങ്ങനെതന്നെ.\n25000 ഏക്കറിലാണ് കടുവകള്, സിംഹങ്ങള്, പുള്ളിപ്പുലികള്, കാട്ടുപോത്തുകള്, മാന്, മുയല്, പക്ഷികള്, ശലഭങ്ങള് തുടങ്ങി നാനാജീവികള് അവരുടേതായ സ്വാഭാവിക സാഹചര്യത്തില് ജീവിക്കുന്നത്. അപൂര്‍വ്വമായ വെള്ളക്കടുവകളും, ബാംഗാള് കടുവകളുമെല്ലാമുണ്ട് ഇവിടെ. സര്‍ക്കസില് നിന്നും മറ്റും അനുഭവിയ്ക്കുന്ന പീഡനങ്ങളില് നിന്നും അധികൃതര് രക്ഷപ്പെടുത്തിക്കൊണ്ടുവന്നിരിക്കുന്ന മൃഗങ്ങളെ പ്രത്യേകം വേലികെട്ടത്തിരിച്ച ഒരു ഭാഗത്ത് പുനരധിവസിപ്പിച്ചിട്ടുണ്ട്. ഇന്ത്യയുടെ നാനാഭാഗങ്ങളില് നിന്നും ഇത്തരം സാഹചര്യങ്ങളില് ഇവിടെ അംഗങ്ങളായെത്തിയിട്ടുള്ളവരുണ്ട്.\nരാജ്യത്തെ ആദ്യത്തെ ചിത്രശലഭപാര്‍ക്കാണ് ഇവിടുത്തേത്. 2006ല് കേന്ദ്രമന്ത്രിയായിരുന്ന കപില് സിബലാണ് ഈ പാര്‍ക്ക് ഉദ്ഘാടനം ചെയ്തത്. 7.5 എക്കറാണ് ഇതിന്റെ വിസ്തൃതി. ശലഭങ്ങള്‍ക്ക് പ്രിയമേറിയ പലതരം മരങ്ങളും ഇവിടെ നട്ടുപിടിപ്പിച്ചിട്ടുണ്ട്. ഇരുപതിലേറെ ഇനത്തില്‍പ്പെട്ട ശലഭങ്ങളാണ് പാര്‍ക്കിലുള്ളത്. കൃത്രിമ കാലാവസ്ഥ സൃഷ്ടിച്ചെടുക്കാനായി പോളികാര്‍ബണേറ്റ് മേല്‍ക്കൂര തയ്യാറാക്കിയിട്ടുണ്ട് ഇതിന്. സൂ അതോറിറ്റി ഓഫ് കര്‍ണാടക, യൂണിവേഴ്‌സിറ്റി ഓഫ് അഗ്രിക്കള്‍ച്ചറല് സയന്‍സസ്, അശോക ട്രസ്റ്റ് ഫോര് റിസര്‍ച്ച് ഇന് ഓക്കോളജി ആന്റ് എന്‍വയോണ്‍മെന്റ് എന്നിവയുടെ സംയുക്താഭിമുഖ്യത്തിലാണ് ഈ പാര്‍ക്ക് രൂപീകരിച്ചത്\nമരങ്ങള്‍ക്കിടയിലൂടെ ഒരു നടത്തം\nമൃഗങ്ങളെ കാണുന്നതിനൊപ്പം തന്നെ നല്ല പച്ചപ്പിലൂടെ മരത്തണലുകളിലൂടെ ഒരു യാത്രയും ഇവിടെ തരപ്പെടും. ആനപ്പുറത്ത് സഫാരി നടത്താനും സൗകര്യമുണ്ട്. പാര്‍ക്കിലെ കാട്ടിനുള്ളിലൂടെ ഒഴുകുന്ന സ്വര്‍ണമുഖി അരുവി മനോഹരമായ കാഴ്ചയാണ്. സ്വര്‍ണമുഖി മലനിരകളില് നിന്നാണ് ഈ അരുവി ഒഴുകിയെത്തുന്നത്. പാര്‍ക്കിലെത്തുന്ന വിശ്വാസികളെക്കാത്ത് വിഷ്ണുവിന്റെ പ്രതിഷ്ഠയുള്ള ചമ്പക ധാമ സ്വാമിക്ഷേത്രവുമുണ്ട് ഇവിടെ, വിഷ്ണുവിനെക്കൂടാതെ ശ്രീദേവി, ഭൂദേവി പ്രതിഷ്ഠകളുമുണ്ട് ക്ഷേത്രത്തില്.\nബാംഗ്ലൂര് നഗരത്തിലെ സ്ഥിരതാമസക്കാര്‍ക്ക് ഇടയ്ക്ക് ഇത്തിരി ശുദ്ധവായു ശ്വസിയ്ക്കാനും പ്രകൃതിയിലേയ്ക്ക് മടങ്ങാനുമുള്ള സാധ്യതയാണ് ബന്നാര്‍ഗട്ട പാര്‍ക്ക് തരുന്നത്. ഒറ്റദിവസത്തെ യാത്രകളും മറ്റും ഇഷ്ടപ്പെടുന്നവര്‍ക്ക് പറ്റിയ സ്ഥലം, പ്രത്യേകിച്ചും കുട്ടികളും മറ്റുമുണ്ടെങ്കില് അവര്‍ക്ക് ബന്നാര്‍ഗട്ട യാത്ര ഏറെ ഇഷ്ടമാകുമെന്നതില് സംശയമില്ല. നഗരം കാണാനെത്തുന്നവര്‍ക്കാകട്ടെ തിരക്കുള്ള നഗരത്തിന്റെ മറ്റൊരു മുഖം അറിയുകയും ചെയ്യാം.\nബന്നാര്‍ഗട്ട നാഷണല് പാര്‍ക്ക് 12\nഎല്ലാം കാണാം ബന്നാര്‍ഗട്ട ആകര്‍ഷണങ്ങള്\nഎല്ലാം കാണാം ബന്നാര്‍ഗട്ട ചിത്രങ്ങള്\nസന്ദര്‍ശിക്കാന് പറ്റിയ സമയം ബന്നാര്‍ഗട്ട\nകാണാം ബന്നാര്‍ഗട്ട കാലാവസ്ഥ\nഎങ്ങിനെ എത്തിച്ചേരാം ബന്നാര്‍ഗട്ട\nബാംഗ്ലൂരിന്റെ മിക്ക ബാഗങ്ങളില് നിന്നും ബന്നാര്‍ഗട്ടയിലേയ്ക്ക് സര്‍ക്കാര് ബസ് സര്‍വ്വീസുകളുണ്ട്. നഗരത്തിലെ പ്രധാന ബസ് സ്റ്റാന്റായ മജസ്റ്റിക്കില് നിന്നും ഒട്ടേറെ ബസുകള് ഇവിടേയ്ക്ക് സര്‍വ്വീസ് നടത്തുന്നുണ്ട്. സ്വകാര്യ ബസുകളും, ടാക്‌സികളും ആവശ്യത്തിനുണ്ട്.\nബന്നാര്‍ഗട്ടയിലും പരിസരത്തും റെയില്‍വേ സ്‌റ്റേഷനില്ല. ബാംഗ്ലൂര് റെയില്‍വേ സ്‌റ്റേഷന് തന്നെയാണ് അടുത്തുള്ളത്. ഇവിടേയ്ക്ക് 27 കിലോമീറ്റര് ദൂരമുണ്ട്. മുംബൈ, ദില്ലി, കൊല്‍ക്കത്ത, ചെന്നൈ, എറണാകുളം, തിരുവനന്തപുരം എന്നിവിടങ്ങളില് നിന്നെല്ലാം ഇവിടേയ്ക്ക് തീവണ്ടികളുണ്ട്. തീവണ്ടിയിറങ്ങിയാല് ബസിലോ ടാക്‌സിയിലോ ബന്നാര്‍ഗട്ടയ്ക്ക് പോകാം.\nബാംഗ്ലൂര് ഇന്റര്‍നാഷണല് എയര്‍പോര്‍ട്ടാണ് അടുത്തുള്ളത്. വിവിധ വിദേശരാജ്യങ്ങളില് നിന്നും ഇന്ത്യയിലെ മറ്റു നഗരങ്ങളില് നിന്നും ഇവിടേയ്ക്ക് വിമാനസര്‍വ്വീസുകളുണ്ട്. വിമാനത്താവളത്തില് നിന്നും ബന്നാര്‍ഗട്ടയിലേയ്ക്ക് 60 കിലോമീറ്റര് ദൂരമുണ്ട്.\nവീക്കെന്‍ഡ് ഗെറ്റ് എവേ ബന്നാര്‍ഗട്ട\n48 km From ബന്നാര്‍ഗട്ട\n85 km From ബന്നാര്‍ഗട്ട\n251 km From ബന്നാര്‍ഗട്ട\n100 km From ബന്നാര്‍ഗട്ട\n26 km From ബന്നാര്‍ഗട്ട\nഎല്ലാം കാണാം ബന്നാര്‍ഗട്ട വീക്കെന്‍ഡ് ഗെറ്റ് എവേ


story of couple jailed in Qatar in drug case 'ഗർഭിണിയായിരുന്നിട്ടും യാത്ര പോകാൻ നിർബന്ധിച്ചത് ബന്ധുവാണ്'; മയക്കുമരുന്ന് കേസിൽ പിടിയിലായി ഖത്തർ ജയിലിൽ കഴിയുന്ന ദമ്പതികളുടെ കഥ\nഒരിക്കലും തങ്ങളുടെ രണ്ടാം മധുവിധുവിനായി ഖത്തറിൽ പോകാൻ ഉദ്ദേശിച്ചിരുന്നില്ല മുഹമ്മദ് ശരീഖ് എന്ന യുവാവും ഭാര്യ ഒനീബ ഖുറൈഷിയും. എന്നാൽ ശരീഖിന്റെ ബന്ധു വിവാഹ സമ്മാനമായി നൽകിയത് ഖത്തറിലേക്കുള്ള യാത്രയായിരുന്നു. പോകാതിരുന്നാൽ അവർ മുടക്കിയ പണം നഷ്ടമാകുമെന്ന് പറഞ്ഞ് ബന്ധു തബസ്സും റിയാസ് ഖുറൈശി കുറേ നിർബന്ധിച്ചു. അങ്ങനെയാണ് തങ്ങളുടെ ജീവിതം തന്നെ മാറ്റി മറിച്ച ആ യാത്രയ്ക്കായി ഇരുവരും പോയത്. ഗർഭിണിയാണെന്ന് പറഞ്ഞിട്ടും ബന്ധു നിർബന്ധിച്ചു. ശരീഖിന്റെ വീട്ടുകാരെ പിണക്കേണ്ടെന്ന് ഒനീബയുടെ അമ്മയും നിർദേശിച്ചു. മകളുടെ ജീവിതം ഇരുണ്ട തടവറയ്ക്കുള്ളിലാക്കുന്ന യാത്രയാകുമതെന്ന് അറിഞ്ഞിരുന്നെങ്കിൽ തന്റെ മകളെ ഒരിക്കലും പറഞ്ഞയക്കില്ലായിരുന്നുവെന്ന് ഒനീബയുടെ അമ്മ പർവീൻ ഖുറൈശി പറയുന്നു.\n2018 മെയ് മാസത്തിലാണ് മുംബൈ സ്വദേശികളായ ഒനീബയും ശരീഖും വിവാഹിതരാകുന്നത്. ജപ്പാൻ ധനകാര്യ സ്ഥാപനമായ ഹ്യോസുംഗിലെ എഡ്മിനിസ്‌ട്രേറ്റിവ് കൺസൾട്ടന്റായിരുന്നു ശരീഖ്. സ്ഥാനക്കയറ്റം ലഭിക്കാനിരിക്കെയായിരുന്നു ആ ഖത്തർ യാത്ര. ഒനീബ മുംബൈയിലെ തന്നെ ഒരു സ്വകാര്യ സ്ഥാപനത്തിലെ അസിസ്റ്റന്റ് മാനേജറായിരുന്നു. വിവാഹ ശേഷം ജോലി ഉപേക്ഷിച്ചു. ബാംഗോക്കിലാണ് ദമ്പതികൾ ആദ്യം മധുവിധു ആഘോഷിക്കാനായി പോയത്.\nഇതിന് ഒരു വർഷത്തിന് ശേഷമാണ് ഖത്തർ യാത്രയ്ക്കുള്ള അവസരവുമായി ശരീഖിന്റെ ബന്ധുവായ തബസും എന്ന സ്ത്രീ എത്തുന്നത്. അപ്പോഴേക്കും ഒനീബ ഗർഭിണിയായിരുന്നു. എന്നാൽ ഗർഭിണികൾക്ക് യാത്ര ചെയ്താൽ കുഴപ്പമില്ലെന്ന് പറഞ്ഞും, തന്റെ പണം നഷ്ടപ്പെടുത്തരുതെന്ന് പറഞ്ഞും ബന്ധു നിർബന്ധിച്ചു. ഒടുവിൽ സമ്മർദത്തിന് വഴങ്ങി ഖത്തറിൽ ഒഴിവുകാലം ആഘോഷിക്കാൻ ദമ്പതികൾ യാത്രയായി. പോകുന്നതിന് മുമ്പ് തബസും ഇവരുടെ കൈവശം ഒരു ബാഗ് നൽകി. ഹോട്ടൽ റൂമിൽ തബസ്സുമിന്റെ സുഹൃത്ത് വന്ന് വാങ്ങിക്കൊള്ളും എന്നായിരുന്നു നിർദേശം.\nമുംബൈയിൽ നിന്ന് ബംഗളൂരു വഴി ഖത്തറിലേക്കുള്ളതായിരുന്നു ഇവരുടെ വിമാനം. ഖത്തറിലെ ഹമ്മാദ് അന്താരാഷ്ട്ര വിമാനത്താവളത്തിലെത്തിയ ഇവരെ സ്വീകരിച്ചത് ഹോട്ടൽ അധികൃതരോ, ടൂറിസ്റ്റ് ഗൈഡോ അല്ല മറിച്ച് കസ്റ്റംസ് അധികൃതരാണ്. ഇവരുടെ കൈവശം തബസ്സും നൽകിയ ബാഗിലുണ്ടായിരുന്നത് 4.1 കിലോഗ്രാം ഹാശിഷായിരുന്നു.\nതങ്ങളുടെ നിരപരാധിത്തം തെളിയിക്കാൻ ഇരുവരും ശ്രമിച്ചുവെങ്കിലും ഖത്തർ അധികൃതരോ കോടതിയോ ഇത് ചെവിക്കൊണ്ടില്ല. കഴിഞ്ഞ വർഷം ഡിസംബറിൽ ഇരുവരെയും ജീവതകാലം മുഴുവൻ തടവ് ശിക്ഷയ്ക്ക് വിധിച്ചു സുപ്രിം ജുഡീഷ്യറി കൗൺസിൽ ഓഫ് ഖത്തർ. ഈ വർഷം ആദ്യം ഖത്തർ ജയിലിൽ വച്ച് ഒനീബ ഒരു പെൺകുഞ്ഞിന് ജന്മം നൽകി. ആയത്ത് ഖുറൈശി എന്നാണ് കുഞ്ഞിന്റെ പേര്.\nഡിസംബർ മുതൽ ശരീഖിന്റെയും ഒനീബയുടേയും കുടുംബം പ്രധാനമന്ത്രിക്കും മറ്റ് അധികൃതർക്കും നിരന്തരമായി അപേക്ഷകൾ സമർപ്പിക്കുകയാണ്. തബസ്സുമിനും കൂട്ടാളി നിസാം കാരയ്ക്കുമെതിരെ നാർകോട്ടിക്‌സ് കണ്ട്രോൾ ബ്യൂറോയിൽ പരാതിയും നൽകിയിട്ടുണ്ട്. നിലവിൽ കേന്ദ്ര സർക്കാരും, ഇന്ത്യൻ എംബസിയും ഇടപെട്ട് ഇരുവരെയും മോചിപ്പിക്കാനുള്ള ശ്രമങ്ങൾ നടത്തുകയാണ്.\nStory Highlights – story of couple jailed in Qatar in drug case\nRead more on: drug case | life story | lifestory